Kontsertsari: "Autoriõhtud laulva järve kaldal"
#000001
Kolmel juulikuu õhtul astuvad Küla Villa maalilise järve kaldal publiku ette erakordse helikeelega meisterlikud muusikud. Igaüks nii eredalt omanäoline ja ürgselt andekas.
#000002
Oma muusikaga on nad võlunud, lummanud, aidanud raskel hetkel ning ajanud naerma õnnelikel. Just neid – õnnelikke hetki kutsuvad nad autoriõhtul ühiselt kogema oma armsaid kuulajaid, mil esitlemisele tulevad lood ja laulud, mis lähevad õrnalt hinge, panevad julgelt unistama ning annavad rahu ja kindlust, et kõik ilus ja hea on meil veel ees!
#000003
Kontsertsari „Autoriõhtud laulva järve kaldal“ kutsub kauni järve kaldale, et nautida imelist muusikat, erilist atmosfääri, head seltskonda ning maitsvat toitu.
#000004
22. juuli kell 19 Jarek Kasar
#000005
Jarek Kasar on laulja ja helilooja, kelle muusikaline haare on aukartustäratavalt lai. Alates tema esimesest albumist, 2003. aastal ilmunud „Ühendatud inimesed“ kuni tema seitsmenda stuudioalbumini „K.r i b u k r a b u“, mis ilmus eelmisel kevadel ning oli inspireeritud maailma tabanud kriisiolukorrast, on kogu tema omanäoline ja kirev helilooming pälvinud alati ülisooja vastuvõtu, mis iganes katsetusi ta oma muusikas ka ette ei võtaks ning kus ka oma loodud muusikaga üles ei astuks– ooper, muusikal, vabariigi aastapäeva kontsert, laulupidu, lastelaulud – kõik tema muusikavalangud on täpselt kuulaja südamesse sihitud.
#000006
Lisaks säravate helimaastike loomisele on tema vaieldamatuks kaubamärgiks teravmeelne ja -keelne sõnaseadmisoskus – olgu need siis humoorikad ja muhedalt ühiskonnakriitilised laulutekstid või tema ainukordsed ja vahetud ülesastumised live-kontserditel.
#000007
Autoriõhtul kutsub üdini andekas muusik oma kuulajad meeleolukale rännakule Eesti muusika absoluutsesse kullafondi, kus peituvad kõrvu ja meeli paitavad hindamatud aarded. Teekond sinna ja tagasi on vürtsitatud sütitavate lugudega elust enesest.
#000008
14. juuli kell 19 Puuluup
#000009
Vähe on kollektiive, kes juba oma esimese looga saavad kultusliku sildi külge. Puuluubiga aga just nii juhtus, kui 2018. aastal ilmus nende esimene album «Süüta mu lumi». Sellest ajast alates on iga nende uue loo ilmumine pidupäev, mida alati suure õhinaga oodatakse, sest mitte kunagi ei tea, mida täpselt oodata ning iga nende live kontsert on kui suur pidulik püha keset rasket töönädalat.
#000010
7. juuli kell 19 Vaiko Eplik
#000013
Üle 20 aasta laulja ja laululoojana tegutsenud Vaiko Eplik on fenomenaalne nähtus Eesti muusikamaastikul. Täiesti ainulaadse muusikalise käekirjaga artist on olnud tegev bändides Claire’s Birthday, Ruffus, Koer ning Vaiko Eplik ja Eliit. Väga produktiivse helivõlurina on ta lisaks autoriloomingule kirjutanud muusikat filmidele ja muusikalidele, tema lugusid esitavad paljud erinevad artistid, kuid kõige vahetumalt mõjuvad need Vaiko enda esituses.
#000014
Epliku omanäoline helilooming on selgelt äratuntav ning generatsioonideülene,. Tema muusika puudutab, annab hingelist kosutust ning muudab argipäeva millekski väga eriliseks, mida nautida ning mille pärast tänulik olla. Räägitakse, et Vaiko mitmekülgsest heliloomingust võib iga inimene leida just selle ühe laulu, tänu millele ta on täna parem inimene kui eile.
#000015
Mõnusalt ausat ja siirast kogemust pakub multiinstrumentalist ja meisterlik laululooja, astudes publiku ette inspireeriva ja eheda autoriõhtuga.
#000016
Vägevate naiste kontsertsari Küla Villas
#000020
Sel suvel astuvad Külavilla maalilise järve kaldal publiku ette erilise sõnaväe ja elutunnetusega naised, kes on oma muusikaga puudutanud väga paljude inimeste hingekeeli. Kõik need võrratud artistid on hiljuti pälvinud oma loomingu eest suure avaliku tunnustuse, mis näitab, et just sellist muusikat vajame keerulistel eluhetkedel kõige enam.
Kuidas olla õnnelik ja tänulik eriliste hetkede eest oma elus? Kuidas püsida koos ja jääda iseendaks sel keerulisel ajal? Kas muusikasse võib olla peidetud sõnum elu ilust ja sellest, et muusika võib anda meile rahu ja kindlustunnet homse päeva ning kogu elu ees? Kas me oskame ümber käia tarkuseterakestega, mida oma õnne otsimise teekonnal leiame?
#000021
Kontsertsari „Õnneleidmise laulud“ kutsub kolmel sumedal suveõhtul kauni järve kaldale, et nautida imelist muusikat, erilist atmosfääri, head seltskonda ning maitsvat toitu.
#000022
30. juuni kl 19 Mari Kalkun
#000023
Mari Kalkun on Võrumaa juurtega muusik, laulja ja looja, kelle muusika tunnussõnaks on vahetu. Tema meeldejäävad meloodiad ja ruumilised helimaastikud on inspireeritud eesti luulest ja loodusest, regilaulust ja elust enesest. Ta käsitseb erinevaid pille – kandleid, akordioni, kitarri ja klaverit –, ent eeskätt tunneb Mari ära tema vägeva hääle järgi. Tema soolokontserdid on ehedad ja isiklikud, peegeldades aastaaegade rütme ja lugusid praegusest hetkest. Mari Kalkuni tegevus on rahvusvahelise haardega ja ta tõuseb esile kui eesti muusika edulugu. Ta on üles astunud kontsertidega Euroopas, Ameerikas ja Jaapanis. Marilt on ilmunud viis albumit, mis on tänaseks avaldatud ka Euroopas ja Jaapanis. Ta on esinenud solistina koos kooride ja sümfooniaorkestriga ning tema laulud on kõlanud laulu- ja tantsupeo repertuaaris. ERR-i muusikatoimetajad valisid Mari Kalkuni aasta muusikuks 2020.
#000024